open-index/open-wikipedia-markdown huggingface dataset:
வங்சா மாஜு மக்களவைத் தொகுதி

**வங்சா மாஜு மக்களவைத் தொகுதி** (மலாய்: *Kawasan Persekutuan Wangsa Maju*; ஆங்கிலம்: *Wangsa Maju Federal Constituency*; சீனம்: 峇都爱国会) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P116**) ஆகும். இந்தத் தொகுதியில், ஒரு சதுர கி.மீ.-க்கு 13,000 பேருக்கு மேல் வசிக்கின்றனர். மலேசியாவில் உள்ள அனைத்து மக்களவைத் தொகுதிகளிலும், இந்தத் தொகுதி மட்டுமே அதிகமான மக்கள் தொகை அடர்த்தியைக் கொண்டுள்ளது.

வங்சா மாஜு மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1995-ஆம் ஆண்டில் இருந்து வங்சா மாஜு மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## வங்சா மாஜு

வங்சா மாஜு புறநகர்ப் பகுதி, கோலாலம்பூரில் உள்ள மிகப் பெரிய நகர்ப் பகுதிகளில் ஒன்றாகும். அத்துடன் இந்தப் புறநகர்ப் பகுதி சிலாங்கூர் மாநிலத்தின் கோம்பாக் மாவட்டம்; மற்றும் செதாபாக், தாமான் மெலாத்தி நகர்ப் புறங்களால் சூழப்பட்டு உள்ளது. வங்சா மாஜு புறநகர்ப் பகுதியின் பொருளாதாரம் பெரும்பாலும் வணிகம் சார்ந்ததாகும். இங்கு பற்பல வணிகப் பேரங்காடிகள், வணிக மாளிகைகள் மற்றும் இரவு சந்தை தளங்கள் உள்ளன.

வங்சா மாஜுவின் அசல் பெயர் அவ்தோர்ன்டன். வங்சா மாஜு தற்போது அமைந்துள்ள இடம், 1900-ஆம் ஆண்டு-களில் இருந்து 1980-ஆம் ஆண்டுகள் வரை அவ்தோர்ன்டன் (*Hawthornden*) எனும் பெயரில் அழைக்கப்பட்டது. அங்கு அந்தக் காலக்கட்டத்தில் நிறைய ரப்பர் தோட்டங்கள் இருந்தன.

பொதுவாக அந்தத் தோட்டங்களை, செதாபாக் ரப்பர் தோட்டங்கள் என்று அழைத்தார்கள். முன்னாள் பிரதமர் மகாதீர் முகமது ஆட்சியின் போது, அவ்தோர்ன்டன் ரப்பர் தோட்டத்தை ஒரு புதிய நகரமாக உருவாக்க அந்தத் தோட்டம் தேர்வு செய்யப்பட்டது. அந்த வகையில், அந்தத் தோட்டத்தில் **பண்டார் பாரு வங்சா மாஜு** (*Bandar Baru Wangsa Maju*) நகர்ப் பகுதி உருவாக்கப்பட்டது.

## வங்சா மாஜு மக்களவைத் தொகுதி

## வங்சா மாஜு மக்களவைத் தேர்தல் முடிவுகள் 2022

## வங்சா மாஜு மக்களவை வேட்பாளர் விவரங்கள்

## மேற்கோள்கள்

## மேலும் காண்க
* வங்சா மாஜு
* கோலாலம்பூர் மாநகராட்சி
* கோலாலம்பூர் கூட்டாட்சி 
* மலேசியாவின் கூட்டாட்சிப் பகுதிகள்
* கெப்போங்

‎பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
ஆனையிறவு இராணுவத் தளம்

**ஆனையிறவு இராணுவத் தளம்** (*Elephant Pass Military Base*) என்பது இலங்கையின் வடக்கு மாகாணத்தில் மூலோபாயமிக்க ஆனையிறவில் அமைந்துள்ள ஒரு இராணுவத் தளம் ஆகும். ஆனையிறவானது யாழ்ப்பாணக் குடாநாட்டின்  நுழைவாயிலாகவும், யாழ் குடாநாட்டை முதன்மை நிலப்பரப்புடன் இணைப்பதாகவும் உள்ளது.

போர்த்துகீசியர்களால் கட்டப்பட்ட ஒரு கோட்டை 1760 வரை அவர்கள் வசம் இருந்தது. அது பின்னர் 1776 இல்  டச்சுக்கார்களாலும்,  பின்னர் பிரித்தானியர்களாலும் கைப்பற்றப்பட்டு அவர்களால் புனரமைக்கப்பட்டது. 1948 இல் இலங்கை விடுதலைக்குப் பிறகு புதிதாக உருவாக்கப்பட்ட இலங்கை இராணுவம் இங்கு ஒரு இராணுவத் தளத்தை உருவாக்கியது. 1980களில் யாழ்ப்பாணக் குடாநாட்டில் தீவிரவாத செயற்பாடுகள் கூடியதைத் தொடர்ந்தும், இலங்கை உள்நாட்டுப் போரின்போதும் இத்தளம் விரிவுபடுத்தப்பட்டு, துருப்புக்களின் எண்ணிக்கை அதிகரிக்கப்பட்டது. 1990 வாக்கில் இது ஒரு முழு பட்டாலியன் ஆதரவு அலகுகளுடன் தானைவைப்பாக ஆக்கப்பட்டது. யூலை மாதத்திற்குள் இலங்கை சின்ஹா படையணியின் 6வது பட்டாலியன் இங்கு நிலைநிறுத்தப்பட்டது. அந்த மாதம் இராணுவத் தளத்தையும் அதைச் சுற்றியுள்ள பகுதிகளையும் கைப்பற்ற முதலாம் ஆனையிறவு படைத்தளத் தாக்குதல் நடந்தது.  பாலவேகயா நடவடிக்கை மூலம் முற்றுகை உடைக்கப்படும் வரை தானைவைப்பு நீடித்தது. 2000 ஆம் ஆண்டளவில் இந்த தளம் இலங்கை இராணுவத்தின் 54 டிவிசனின் இருப்பிடமாக இருந்தது. அந்த ஆண்டு  இரண்டாவது ஆனையிறவுப் படைத்தளத் தாக்குதலின் முடிவில் இலங்கை இராணுவம் தளத்திலிருந்து வெளியேற வேண்டிய நிலைக்குத் தள்ளப்பட்டது. துருப்புக்கள் பின்வாங்குவதற்கு முன், அதில் உள்ள உள்கட்டமைப்புகள் புலிகளின் கைகளுக்குச் செல்லாமல் தடுக்க, அதன் தகவல் தொடர்பு கோபுரம் உட்படத் தளத்தின் பெரும்பகுதியை அழித்தனர்.  விடுதலைப் புலிகள் கைப்பற்றியப் பிறகு தளத்தை வலுப்படுத்தினர். 2008 ஆம் ஆண்டின் பிற்பகுதியில் இலங்கை இராணுவம் ஆனையிறவை  மீண்டும் கைப்பற்றியது (மூன்றாம் ஆனையிறவுச் சமர்). பின்னர் இந்தத் தளம் மீண்டும் நிறுவப்பட்டது. மேலும் 55 வது டிவிசனின் இருப்பிடமாக உள்ளது.  

## மேற்கோள்கள்

பகுப்பு:இலங்கை இராணுவத் தளங்கள்
பகுப்பு:வட மாகாணம், இலங்கை
நியோடிமியம்(III) நைட்ரைடு

**நியோடிமியம்(III) நைட்ரைடு** (*Neodymium(III) nitride*) என்பது NdN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் நைட்ரசனும் சேர்ந்து இச்சேர்மம் உருவாகிறது. இச்சேர்மத்தில் நியோடிமியம் அணுக்கள் +3 என்ற ஆக்சிசனேற்ற நிலையிலும் எஐட்ரசன் அணுக்கள் -3 என்ற ஆக்சிசனேற்ற நிலையிலும் காணப்படுகின்றன.  கடோலினியம்(III) நைட்ரைடு, டெர்பியம்(III) நைட்ரைடு மற்றும் டிசிப்ரோசியம்(III) நைட்ரைடு சேர்மங்கள் போன்ற பெர்ரோகாந்தப் பண்பு கொண்ட சேர்மமாகும். நியோடிமியம்(III) நைட்ரைடு பொதுவாக விகிதவியல் அளவில் இருப்பதில்லை. மேலும் தூய விகிதவியல் அளவில் நியோடிமியம்(III)  நைட்ரைடை உருவாக்குவது மிகவும் கடினமாகும்.

## தயாரிப்பு
இலித்தியம் நைட்ரைடு மற்றும் நீரற்ற நியோடிமியம்(III) குளோரைடு ஆகியவற்றுக்கு இடையேயான வெப்பவுமிழ் அணுப்பரிமாற்ற வினையின் மூலம் நியோடிமியம்(III) நைட்ரைடு தயாரிக்கப்படுகிறது. வினையில் உருவாகும் இலித்தியம் குளோரைடை டெட்ரா ஐதரோ பியூரானில் கரைத்து நீக்கப்படுகிறது. 

: NdCl3 + Li3N → NdN + 3 LiCl
நியோடிமியம் நேரடியாக நைட்ரசனுடன் வினைபுரிவதாலும் நியோடிமியம்(III) நைட்ரைடு உருவாகிறது.

: 2 Nd + N2 → 2 NdN

நியோடிமியம் அமைடை வேதிச் சிதைவுக்கு உட்படுத்தியும் நியோடிமியம்(III) நைட்ரைடை தயாரிக்கலாம். 

: Nd(NH2)3 → NdN + N2 + 3H2

நியோடிமியத்தை காற்றில் பற்ற வைக்கும்போதும் நியோடிமியம்(III) நைட்ரைடு உருவாகிறது. காற்றில் உள்ள நைட்ரசன் வாயு இவ்வினையில் பங்கேற்கிறது. ஆனால் வினையில் நியோடிமியம் ஆக்சைடு போன்ற பிற வேதிப்பொருள்களும் உருவாகும்.

## மேலும் காண்க
* நியோடிமியம்
* நைட்ரசன்
* இலந்தனைடு

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:நைட்ரைடுகள்
ரேணுகா சகானே

**ரேணுகா சகானே** (*Renuka Shahane*) (பிறப்பு அக்டோபர் 7,1966) ஓர் இந்திய நடிகை ஆவார். இவர் இந்தி மற்றும் மராத்தித் திரைப்படங்கள் மற்றும் பல தொலைக்காட்சித் தயாரிப்புகளில் பணியாற்றியதற்காக பரவலாக அறியப்படுகிறார். ரேணுகா தூர்தர்ஷன் தொலைக்காட்சி நிகழ்ச்சியான சுரபி (1993–2001) என்ற நிகழ்ச்சியின் இணைத் தொகுப்பாளராக நன்கு அறியப்பட்டவர். மராத்தி பிலிம்பேர் விருது உட்பட பல விருதுகளையும் பரிந்துரைகளையும் பெற்றுள்ளார்.

## ஆரம்ப கால வாழ்க்கை
ரேணுகா சகானே மும்பையில் ஒரு மராத்திக் குடும்பத்தில் பிறந்தார். இவரின் தந்தை, லெப்டினன்ட் விஜய் குமார் சகானே, இந்தியக் கடற்படையில் அதிகாரியாக இருந்தார். இவரின் தாயார், சாந்தா கோகலே, ஒரு நாடக ஆளுமையும் மற்றும் திரைப்பட விமர்சகரும் ஆவார். முக்கியமாக மராத்தி நாடகங்களில் பணியாற்றுகிறார். ரேணுகாவின் இளம் வயதிலேயே இவரின் தாயார் தனது கணவரை விவாகரத்து செய்துவிட்டு திரைப்படத் தயாரிப்பாளரான அருண் கோப்கர் என்பவரை மணந்தார். இரண்டாவது திருமணமும் விவாகரத்தில் முடிந்தது.

ரேணுகா, மும்பையின் செயின்ட் சேவியர் கல்லூரியில் உளவியலில் இளங்கலை பட்டமும், மும்பை பல்கலைக்கழகத்தில் மருத்துவ உளவியலில் முதுகலைப் பட்டமும் பெற்றார்.

## சொந்த வாழ்க்கை
ரேணுகா இரண்டு முறை திருமணம் செய்து கொண்டார். இவரது முதல் திருமணம் மராத்தி நாடக எழுத்தாளரும் இயக்குனருமான விஜய் கெங்கரே என்பவருடன் நடந்தது. ஆனால் திருமணம் நீண்ட காலம் நீடிக்கவில்லை. விரைவில் இவர்கள் விவாகரத்து பெற்றனர். பின்னர்  பாலிவுட் நடிகரான அசுதோஷ் ராணாவை (அசல் பெயர் அசுதோஷ் நீக்ரா) மணந்தார். இவர்களுக்கு சௌர்யமான் நீக்ரா மற்றும் சத்யேந்திர நீக்ரா என இரு மகன்கள் உள்ளனர்.

## தொழில்
ரேணுகா சகானே,  *ஹச் சன்பைச்சா பாவ்* என்ற மராத்தித் திரைப்படத்தின் மூலம் தனது நடிப்பு வாழ்க்கையைத் தொடங்கினார். பின்னர் மிகவும் பிரபலமான இந்தி மொழி தொலைக்காட்சி நிகழ்ச்சியான சுரபியின் இரண்டு தொகுப்பாளர்களில் ஒருவராக பணியாற்றினார். இந்தியாவில் தூர்தர்ஷன் மட்டுமே தொலைக்காட்சி நிறுவனமாக இருந்த காலக்கட்டத்தில் இவரது புன்னகை மூலம் பிரபலமடைந்தார். மேலும் ரேணுகா நிச்சயமாக 1980 களில் மிகவும் பிரபலமான தொலைக்காட்சி ஆளுமைகளில் ஒருவராக இருந்தார்.

1994ல் சுரபியை தொகுத்து வழங்கும் போது  ரேணுகாவுக்கு ஹம் ஆப்கே ஹைன் கௌன் படத்தில் நடிக்கும் வாய்ப்பு கிடைத்தது. படத்தில் இவரது பாத்திரம் மிகவும் பாராட்டப்பட்டது. பின்னர், "அபோலி" என்ற மராத்தித் திரைப்படத்தில் நடித்தார். இப்படத்திற்காக பரவலான பாராட்டைப் பெற்றதோடல்லாமால் 1995 ஆம் ஆண்டின் மராத்தி பிலிம்பேர் விருதுகளில் சிறந்த நடிகைக்கான பிலிம்பேர் விருதையும் வென்றார்.

ரேணுகா சகானே பல மராத்திப் படங்களில் நடித்துள்ளார். *ரீட்டா* என்ற மராத்தித் திரைப்படம் மூலம் இயக்குநராகவும் அறிமுகமானார். இவரின் தாயார் சாந்தா கோகலேயின் *ரீட்டா வெலிங்கர்* என்ற புதினத்தைத் தழுவி எடுக்கப்பட்டது.

பின்னர் *சர்க்கஸ்* என்ற தொலைக்காட்சித் தொடரில் நடித்தார். பின்னர் *இம்திஹான்* என்ற தொடரில் இவரது நடிப்பு பரவலாக பாராட்டப்பட்டது. 2021 ஆம் ஆண்டு வெளியான திரிபங்கா என்ற படத்தையும் இயக்கியிருந்தார்.

## மேற்கோள்கள்

## வெளி இணைப்புகள்

*
*

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1966 பிறப்புகள்
நேரு விளையாட்டரங்கம், குர்கான்

**நேரு விளையாட்டரங்கம்** (*Nehru Stadium*) அல்லது **துரோணச்சார்யா விளையாட்டரங்கம்** என்பது இந்தியாவின் குர்கானில் உள்ள ஒரு துடுப்பாட்ட விளையாட்டரங்கம் ஆகும். இந்த மைதானம் அரியானா துடுப்பாட்ட அணியின் சொந்த மைதானமாகும். தற்போது இது இந்தியாவின் முதல் பிரதமர் ஜவஹர்லால் நேரு பெயரால் அழைக்கப்படுகிறது. 1997 ஆம் ஆண்டில் நடைபெற்ற மகளிர் துடுப்பாட்ட உலகக் கோப்பையின் போது அயர்லாந்து மகளிர் துடுப்பாட்ட அணி பாக்கித்தான் மகளிர் தேசிய துடுப்பாட்ட அணி இடையிலான பன்னாட்டுப் போட்டி இந்த மைதானத்தில் நடந்தது. இதில் அயர்லாந்து பெண்கள் துடுப்பாட்ட அணி 182 ரன்கள் வித்தியாசத்தில் வெற்றி பெற்றது.

## மகளிர் ஒருநாள் சர்வதேச கிரிக்கெட்
இந்த அரங்கம் இதுவரை ஒரு மகளிர் ஒருநாள் பன்னாட்டுத் துடுப்பாட்டப் போட்டியை நடத்தியுள்ளது.

## மேற்கோள்கள்

## வெளி இணைப்புகள்

* ESPNcricinfo இணையதளம்-தரைப்பக்கம்
* கிரிக்கெட் காப்பக வலைத்தளம்-தரைப்பக்கம்
* குர்கான்
* விக்கிமேபியா

பகுப்பு:இந்தியாவில் விளையாட்டு
பகுப்பு:விளையாட்டு அரங்குகள்
மலேசிய மேலவைத் தலைவர்

**மலேசிய மேலவைத் தலைவர்** (மலாய்: *Yang di-Pertua Dewan Negara*; ஆங்கிலம்: *President of the Senate*; சீனம்: 马来西亚国会上议院主席) என்பவர் மலேசிய நாடாளுமன்றத்தின் மேலவையான டேவான் நெகாராவின் தலைவர் அல்லது மலேசிய மேலவைத் தலைவர் (*Senate President*) ஆவார். 

மலேசிய மேலவைத் தலைவர் பதவி, மலேசிய அரசியலமைப்பின் 56ஆவது பிரிவின் (*Article 56 of the Constitution of Malaysia*) கீழ் உருவாக்கப்பட்டது. இந்தப் பதவி மலேசிய மக்களவைத் தலைவர் பதவியைப் போன்ற பதவி ஆகும். மலேசிய மேலவை உறுப்பினர்களால் மலேசிய மேலவைத் தலைவர் தேர்ந்தெடுக்கப் படுகிறார்.

மலேசிய மேலவைக்கு ஒருவர் தலைவராகத் தேர்ந்தெடுக்கப்படும் போது; அவர் ஒரு மாநிலத்தின் சட்டமன்ற உறுப்பினராகவோ அல்லது மக்களவை உறுப்பினராகவோ இருந்தால், மேலவைத் தலைவர் பணிகளை ஏற்பதற்கு முன்னர், அவர்  அந்தப் பதவிகளை துறப்பு செய்ய வேண்டும்.

தற்போது மலேசிய மேலவை தலைவர் பதவி காலியாக உள்ளது. மே 2024-இல் சரவாக் கட்சிகள் கூட்டணியின் (*Gabungan Parti Sarawak*) தலைவர்களில் ஒருவரான முத்தாங் தாகல் (*Mutang Tagal*) என்பவர் காலமானதைத் தொடர்ந்து மலேசிய மேலவை பதவி காலியானது.

## செயல்பாடுகள்
மலேசிய மேலவைத் தலைவரின் முக்கியப் பணிகள்:

* மேலவையின் அமர்வுகளுக்குத் தலைமை தாங்குவது
* மேலவையின் ஒழுங்கு முறைகள் பின்பற்றப் படுவதற்குப் பொறுப்பாக இருப்பது
* சொல்லாடல்களின் போது எழுப்பப்படும் கேள்விகளின் அவசியத்தை உறுதி செய்வது
* தகராறுகள் அல்லது சர்ச்சைகள் ஏற்பட்டால், நிலையியல் கட்டளைகளை விளக்குவது; மற்றும் இறுதியான முடிவுகளை எடுப்பது

## நியமனங்கள்

**தேசிய மேலவை** அல்லது **டேவான் நெகாரா** (*Dewan Negara*) என்பது ஈரவைகளைக் கொண்ட மலேசிய நாடாளுமன்றத்தின் மேலவை ஆகும். 70 உறுப்பினர்களைக் கொண்ட மேலவையில், மலேசிய மாநிலங்களில் ஒவ்வொன்றில் இருந்தும் இருவராக 26 பேர் தேர்வு செய்யப்படுகின்றனர். 

மேலும் 44 உறுப்பினர்கள் மலேசிய மன்னரால் நியமிக்கப்படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப்படுகின்றனர்.

### சட்ட மூலங்கள்

மலேசிய நாடாளுமன்றத்தின் மேலவை தலைநகர் கோலாலம்பூரில் உள்ள நாடாளுமன்ற வளாகத்தில் கூடுகின்றது. கீழவையான மக்களவையில் சமர்ப்பிக்கப்படும் சட்டமூலங்கள் மேலவையினால் மறு ஆய்வு செய்யப்படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். 

ஆனாலும், ஏதாவது ஒரு சட்டமூலம், மேலவையினால் ஏற்றுக் கொள்ளப்படாத கட்டத்தில், அந்தச் சட்டமூலம் ஓராண்டுக்குப் பின்னரே மலேசிய மாமன்னரிடம் வழங்கப்படும்.

## மலேசிய மேலவைத் தலைவர்களின் பட்டியல்

 வரையிலும் நடைபெற்ற மலேசிய மேலவைத் தேர்தலில், ராயிஸ் யாத்திம் தவிர, மற்றத் தலைவர்கள் அனைவரும் போட்டியின்றி நியமனம் செய்யப்பட்டனர்.

**அரசியல் கட்சிகள் / கூட்டணிகள்:**

## மேலும் காண்க

*மேலவை (மலேசியா)
*மலேசிய நாடாளுமன்றம்
*மலேசிய மக்களவைத் தலைவர்

## மேற்கோள்கள்

## வெளி இணைப்புகள்
* Parliament of Malaysia (Official site)

பகுப்பு:மலேசிய நாடாளுமன்றம்
இராஜீவ் காந்தி கிராமப்புற மின்சார உள்கட்டமைப்பு மற்றும் வீட்டு மின்மயமாக்கல் திட்டம்

**இராஜீவ் காந்தி கிராமிய வித்யுதிகரன் யோஜனா** (*Rajiv Gandhi Grameen Vidyutikaran Yojana*) அல்லது **இராஜீவ் காந்தி கிராமப்புற மின்சார உள்கட்டமைப்பு மற்றும் வீட்டு மின்மயமாக்கல் திட்டம்** என்பது 2005 ஆம் ஆண்டில் அனைத்து கிராமப்புறங்களுக்கும் மின்சாரம் வழங்கும் நோக்கத்துடன் தொடங்கப்பட்ட திட்டமாகும்.

2013 ஆம் ஆண்டில், கூர்க்காலாந்து பிரதேச நிர்வாகத்திற்கு (ஜி. டி. ஏ) இந்தத் திட்டத்தின் கீழ் ரூ. 198.98 கோடி நிதி உதவி வழங்கப்பட்டது. இது பின்னர் தீன்தயாள் உபாத்யாயா கிராம ஜோதி யோஜனா என்று மறுபெயரிடப்பட்டது மற்றும் சமீபத்தில் "சவுபாக்யா" இந்த திட்டம் அனைத்து கிராமங்கள் மற்றும் குடியிருப்புகளை மின்மயமாக்குதல், அனைத்து கிராமப்புற வீடுகளுக்கும் மின்சாரம் வழங்குதல் மற்றும் வறுமைக் கோட்டிற்குக் கீழே உள்ள குடும்பங்களுக்கு இலவசமாக மின்சார இணைப்பை வழங்குவதை நோக்கமாகக் கொண்டது. இத்திட்டத்தை செயல்படுத்துவதற்கான வளம் மற்றும் திறன்களை அதிகரிக்க, இந்திய அரசின் மத்திய மின்சார அமைச்சகம், தேசிய அனல் மின் நிறுவனம், தேசிய நீர் மின்சக்கி கழகம், இந்திய மின் பகிர்மானக் கழகம், டி. வி. சி போன்ற மத்திய பொதுத்துறை நிறுவனங்கள் தங்கள் திட்ட மேலாண்மை நிபுணத்துவம் மற்றும் திறன்களையும் சேவைகளையும் பயன்படுத்த விரும்பும் மாநிலங்களுக்கு வழங்குவதை இத்திட்டம் உள்ளடக்கியது. ஏப்ரல் 2015 நிலவரப்படி, 910 கிராமங்கள் மட்டுமே மின்மயமாக்கப்படவில்லை, இது இந்தியாவின் மின்மயமாக்கப்படாத கிராமங்களில் 5% ஆகும், சில மக்கள் வசிக்காத கிராமங்களைத் தவிர, சுமார் 35 மில்லியன் குடும்பங்கள் அதாவது மொத்த கிராமப்புற வீடுகளில் சுமார் 11% இன்னும் மின்மயமாக்கப்படவில்லை.

## மேற்கோள்கள்

பகுப்பு:இந்திய அரசுத் திட்டங்கள்
தயோகார்பாக்சிலிக் அமிலம்

**தயோகார்பாக்சிலிக் அமிலம்** (*Thiocarboxylic acid*) என்பது கரிம வேதியியலில்  கார்பாக்சிலிக் அமிலங்களுடன் தொடர்புடைய கரிமகந்தக சேர்மங்களை இவை குறிக்கின்றன. இவற்றை கார்போதயோயிக் அமிலங்கள் என்றும் அழைக்கலாம். கார்பாக்சிலிக் அமிலத்திலுள்ள ஓர் ஆக்சிசன் அணுவை கந்தக அணு ஒன்று இடப்பெயர்ச்சி செய்து இச்சேர்மம் உருவாகிறது. தயோகார்பாக்சிலிக் அமிலத்தில் இரண்டு கட்டமைப்பு மாற்றியங்கள் உருவாகின்றன. (RC(S)OH) என்ற அமைப்பால் ஆன தயோன் வடிவம், (RC(O)SH) என்ற அமைப்பால் ஆன தயோல் வடிவம் என்பன இவ்விரண்டு வகை மாற்றியங்களாகும். சில சமயங்களில் இவற்றை முறையே கார்போதயோயிக் O-அமிலம் என்றும் கார்போதயோயிக் S-அமிலம் என்றும் அழைக்கப்படுகின்றன. இவற்றில் தயோல் வடிவ மாற்றியமே மிகவும் பொதுவான ஒரு வகையாகும். எ.கா. தயோ அசிட்டிக் அமிலம்.  

## தயாரிப்பு
பொதுவாக அமில குளோரைடில் இருந்து உப்பு அணுப்பரிமாற்ற வினையின் மூலம் தயோகார்பாக்சிலிக் அமிலங்கள் தயாரிக்கப்படுகின்றன. இவ்வினை பின்வரும் சமன்பாட்டின்படி பொட்டாசியம் ஐதரோசல்பைடைப் பயன்படுத்தி பென்சாயில் குளோரைடை தயோபென்சாயிக் அமிலமாக மாற்றுவது போன்றதாகும்.:

:C6H5C(O)Cl + KSH -> C6H5C(O)SH + KCl

2,6-பிரிடின் கார்போதையோயிக் அமிலத்தை பிரிடினில் உள்ள H2S கரைசலுடன் ஈரமில இருகுளோரைடைச் சேர்த்து சூடுபடுத்துவதன் மூலம் தயாரிக்கலாம்:
:NC5H3(COCl)2  +  2H2S  +  2 C5H5N  → [C5H5NH+][HNC5H3(COS)2-] + [C5H5NH]Cl

இந்த வினை பிரிடினியம்-2,6-இருகார்போதயோயேட்டின் ஆரஞ்சு நிற பிரிடினியம் உப்பை உருவாக்குகிறது. இந்த உப்பை கந்தக அமிலத்துடன் சேர்த்து சூடுபடுத்தினால் நிறமற்ற பிசு (தயோகார்பாக்சிலிக் அமிலம்) கிடைக்கிறது. இதை இருகுளோரோமீத்தேன் மூலம் பிரித்தெடுக்கலாம்.

## வினைகள்
நடுநிலை pH மதிப்பில் தயோகார்பாக்சிலிக் அமிலங்கள் முழுமையாக அயனியாக்கம் செய்யப்படுகின்றன. தயோகார்பாக்சிலிக் அமிலங்கள் ஒத்த கார்பாக்சிலிக் அமிலங்களை விட 100 மடங்கு அதிக அமிலத்தன்மை கொண்டவையாகும். PhC(O)SH pKa = 2.48 என்பதற்கு எதிராக PhC(O)OH இன் மதிப்பு 4.20 ஆகும். தயோ அசிட்டிக் அமிலத்தின் pKa மதிப்பும்  அசிட்டிக் அமிலத்தின் pKa மதிப்பும் முறையே 3.4 , 4.72 ஆகும்.

தயோ அசிட்டிக் அமிலத்தின் இணை காரமான  தயோ அசிட்டேட்டு ஒரு வினையாக்கியாகச் செயல்பட்டு ஆல்கைல் ஆலைடுகளை இடப்பெயர்ச்சி செய்துவிட்டு தயோல் குழுக்களை நிறுவுகிறது. இதனால் தயோயெசுத்தர்கள் உருவாகின்றன. இதற்கிடையில் இவை நீராற்பகுத்தலுக்கு உட்படுகின்றன. 

R−X + CH3COS− → R−SC(O)CH3 + X−
R−SC(O)CH3 + H2O → R−SH + CH3CO2H

தயோகார்பாக்சிலிக் அமிலங்கள் கரிம அசைடுகள், நைட்ரோ மற்றும் ஐசோசயனேட்டு சேர்மங்கள் போன்ற பல்வேறு நைட்ரசன் வேதி வினைக்குழுக்களுடன் மிதமான நிபந்தனைகளில் வினையில் ஈடுபட்டு அமைடுகளைக் கொடுக்கின்றன. இந்த முறையானது அமைடு-உருவாக்கும் அசைல் பதிலீடை தொடங்குவதற்கு அதிக அணுக்கருகவர் அனிலின் அல்லது பிற அமீன் தேவைப்படுவதைத் தவிர்க்கிறது. ஆனால் நிலையற்ற தயோகார்பாக்சிலிக் அமிலத்தின் தயாரிப்பும் கையாளுதலும் அவசியமாகிறது.  சிமிட் வினை அல்லது பிற அணுக்கருகவர் -தாக்குதல் பாதைகள் போலல்லாமல், அரைல் அல்லது ஆல்க்கைல் அசைடு வினை [3+2] வளையக்கூட்டு வினையுடன் தொடங்குகிறது. இதன் விளைவாக உருவாகும் பல்லின வளைய நைட்ரசன் மற்றும் கந்தக அணுவை வெளியேற்றி ஒற்றை பதிலீட்டு அமைடைக் கொடுக்கிறது.

## மேலும் காண்க
* தயோகார்பமேட்டுகள்
* தையோகார்பனேட்டு
* தயோகார்பானிக் அமிலம்
* தையோகார்பனேட்டு

## மேற்கோள்கள்


பகுப்பு:கரிம அமிலங்கள்
பகுப்பு:கரிமக்கந்தகச் சேர்மங்கள்
பகுப்பு:வேதி வினைக்குழுக்கள்
பகுப்பு:கரிம வேதியியல் வினையாக்கிகள்
சங்கீத் சிவன்

**சங்கீத் சிவன்** (*Sangeeth Sivan*, 1959 – 8 மே 2024) மலையாளத் திரைப்படத்துறையிலும் இந்தித் திரைப்படத் துறையிலும் பணியாற்றிய இந்தியத் திரைப்பட இயக்குநரும் திரைக்கதை எழுத்தாளருமாவார்.

வயோகம் (1990), *யோதா* (1992), *கியா கூல் கை கம்* (2005), யமலா பகலா தீவானா 2 (2013) ஆகிய திரைப்படங்களை இயக்கியதற்காக இவர் மிகவும் பிரபலமானவர்.

## தொழில் வாழ்க்கை
சிவன் தனது வாழ்க்கையைத் ஆமிர் கான், பங்கஜ் கபூர் நடித்த *ராக்* என்ற திரைப்படத்தில் தனது மகனின் அறிமுக இயக்குநர் பாசு பட்டாச்சார்யா நிர்வாக தயாரிப்பாளராக இவரை அழைத்துச் சென்றபோது துவங்கினார். ரகுவரன் நடித்த வியோகம் என்ற வெற்றிகரமான மலையாளத் திரைப்படத்தின் மூலம் விரைவில் இயக்குநராகவும் அறிமுகமானார். இவர் இரண்டாவதாக இயக்கிய *யோதா* இவருக்கு நாடு தழுவிய அங்கீகாரத்தை அளித்தது. ஆறு மலையாளத் திரைப்படங்களை இயக்கிய பிறகு, சன்னி தியோல் நடித்த தனது முதல் இந்தித் திரைப்படமான *சோர்* திரைப்படத்தை இயக்கினார். இருப்பினும், படம் திரையரங்குகளில் சரியாக ஓடவில்லை, ஆனால் சிவனின் இயக்கத் திறன் பல தயாரிப்பாளர்களால் நன்கு பாராட்டப்பட்டது. சிறிது கால இடைவெளிக்குப் பிறகு இவர் ஜாக்கி செராப் *சந்தியா* படத்திலும், அதைத் தொடர்ந்து பாண்டலூனின் சுரா லியா கை தும்னே படத்திலும் பணியாற்றத் தொடங்கினார்.

மோகன்லாலுடன் இணைந்து *யோதா*, *காந்தர்வம்* நிர்ணைம் ஆகிய மூன்று திரைப்படங்களில் சிவன் இணைந்து பணியாற்றினார்.

2012 இல், தியோல் குடும்பத்துடன் இணைந்து யமலா பகலா தீவானா 2 என்ற நகைச்சுவைத் திரைப்படத்தை இயக்க சிவன் ஐக்கிய இராச்சியத்திற்குச் சென்றார்.

## வாழ்க்கை வரலாறு.
சிவன் 2024 மே 8 அன்று தனது 65-ஆவது வயதில் இறந்தார். இவருக்கு மனைவி ஜெயஸ்ரீ, குழந்தைகள் சஜானா, சாந்தனு ஆகியோர் உள்ளனர்.

இவர் இறக்கும் போது மலையாளத் திரைப்படமான ரோமன்சம் திரைப்படத்தின் மறுஆக்கமாக இந்தியில்  *கப்காபி* திரைப்படத்தை இயக்கவிருந்தார்.

## திரைப்படவியல்

## மேற்கோள்கள்

## வெளி இணைப்புகள்
*Official Facebook Profile
*

பகுப்பு:1959 பிறப்புகள்
பகுப்பு:மலையாள மக்கள்
பகுப்பு:2024 இறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:இந்தித் திரைப்பட இயக்குநர்கள்
இருதயோகார்பாக்சிலிக் அமிலம்

**இருதயோகார்பாக்சிலிக் அமிலங்கள்** (*Dithiocarboxylic acids*) என்பவை  RCS2H என்ற வாய்பாட்டுடன் கூடிய கரிமகந்தகச் சேர்மங்களாகும். இவை கார்பாக்சிலிக் அமிலங்களின் இருதயா சேர்மங்களின் ஒப்புமைகளாகும்.  RCOSH என்ற வாய்பாட்டுடன் கூடிய மோனோதயோகார்பாக்சிலிக் அமிலங்கள் இவற்றுடன் நெருக்கமாக தொடர்புடைய சேர்மங்களாகும்.  மேலும், சிறப்பாக ஆய்வு செய்யப்பட்ட சேர்மங்களின் குடும்பமுமாகும். 

இருதயோகார்பாக்சிலிக் அமிலங்கள் மோனோதயோகார்பாக்சிலிக் அமிலங்களை விட சுமார் 3 மடங்கு அதிக அமிலத்தன்மை கொண்டவை. எனவே, இருதயோகார்பாக்சிலிக் அமிலத்திற்கு pKa மதிப்பு = 1.92. ஆகும்: இத்தகைய சேர்மங்கள் பொதுவாக கார்பன் டைசல்பைடு மற்றும் கிரிக்கனார்டு வினையாக்கி ஆகியவற்றை வினைபுரியச் செய்து தயாரிக்கப்படுகின்றன:
 
:RMgX + CS2 -> RCS2MgX
:RCS2MgX + HCl -> RCS2H + MgXCl

இந்த வினையானது கிரிக்கனார்டு வினையாக்கி மற்றும் கார்பன் டை ஆக்சைடைப் பயன்படுத்தி  கார்பாக்சிலிக் அமிலங்களை உற்பத்தி செய்யும் வினையுடன் ஒப்பிடத்தக்கது ஆகும்.  இருதயோகார்பாக்சிலேட்டு உப்புகள் எளிதாக கந்தக ஆல்கைலேற்றம் அடைந்து இருதயோகார்பாக்சிலேட்டு எசுத்தர்களைக் கொடுக்கின்றன. 
:RCS2Na + R'Cl -> RCS2R' + NaCl
அரைல்யிருதயோகார்பாக்சிலிக் அமிலங்கள், எ.கா., இருதயோபென்சாயிக் அமிலம் குளோரினேற்றம் அடைந்து தயோ அசைல்  குளோரைடுகளை கொடுக்கின்றன. 

## மேற்கோள்கள்

பகுப்பு:கரிம அமிலங்கள்
பகுப்பு:கரிமக்கந்தகச் சேர்மங்கள்
போகிலால் காந்தி

**போகிலால் சுனிலால் காந்தி** (Pogilal Chunial Gandhi) (26 சனவரி 1911-10 சூன் 2001) இந்தியாவின் குசராத்து மாநிலத்தைச் சேர்ந்த இந்திய அறிஞர், கவிஞர், விமர்சகர், மொழிபெயர்ப்பாளர் மற்றும் சுதந்திர ஆர்வலர் ஆவார். குசராத்தி மொழி இலக்கிய-சமூக-அரசியல் இதழான *விஸ்வமானவ்* என்ற இதழை இவர் தொகுத்தார். லியோ டால்ஸ்டாய், ஜோசப் ஸ்டாலின், சி. ராஜகோபாலாச்சாரி, சுபாஷ் சந்திரபோஸ், ரோமன் ரோலண்ட், துர்காராம் மேத்தா மற்றும் நர்மத் உள்ளிட்ட பல எழுத்தாளர்கள் மற்றும் அரசியல் பிரமுகர்களின் வாழ்க்கை வரலாறுகளை இவர் எழுதினார். ஆங்கிலம் மற்றும் பெங்காலி மொழிகளில் இருந்து குஜராத்தி மொழியில் பல படைப்புகளை மொழிபெயர்த்தார். தனது ஆரம்ப ஆண்டுகளில், இவர் பொதுவுடைமை கோட்பாட்டின் செல்வாக்கின் கீழ் வந்து, இந்தியப் பொதுவுடைமைக் கட்சியின் தீவிர உறுப்பினராக ஆனார்.

## வாழ்க்கை வரலாறு
போகிலால் காந்தி இந்தியாவின் குசராத்து மாநிலத்தில் உள்ள மோதசா என்ற நகரில் 26 சனவரி 1911 அன்று பிறந்தார். 1926 ஆம் ஆண்டில் பரூச்சிலிருந்து பதின்ம வகுப்புத் தேர்வில் தேர்ச்சி பெற்றார். அகமதாபாத்தில் உள்ள குஜராத் வித்யாபீடத்தில் பட்டம் பெற்றார். 

இவர் தனது தொடக்க கால வாழ்க்கையில் பொதுவுடைமைக் கோட்பாட்டின் செல்வாக்கின் கீழ் வந்து, தனது மனைவி சுபத்ரா காந்தியுடன் இந்தியப் பொதுவுடைமைக் கட்சியின் தீவிர உறுப்பினராக ஆனார். அரசியல் நடவடிக்கைகளில் ஈடுபட்டதால் 1928 முதல் 1951 வரை பல முறை கைது செய்யப்பட்டார். இவர் சூன் 10,2001 அன்று குஜராத்தின் வடோதராவில் காலமானார்.

## படைப்புகள்
இவரின் புனைப்பெயர் உப்வாசி இவரது கவிதைகளின் தொகுப்பான *சாதனா* 1943 ஆம் ஆண்டில் உமாசங்கர் ஜோஷி முன்னுரையுடன் வெளியிடப்பட்டது. சாதனாவின் கவிதைகள் பிரணயா (காதல்) ஜான்கனா (நீண்ட காலம்) மற்றும் *சாதனா* (தியானம்) என மூன்று பிரிவுகளாகப் பிரிக்கப்பட்டுள்ளன. இவர் தனது இலக்கிய விமர்சனம் மற்றும் புத்தக மதிப்புரைகளை *மிதாக்ஷர்* (*சுருக்கமாக* 1970) இல் வெளியிட்டார். *பரஜித் பிரேம்* (1957) மற்றும் *லதா* (1967) ஆகிய இரண்டு சிறுகதைத் தொகுப்புகளை வெளியிட்டார்.

இவர் ஆங்கிலம் மற்றும் பெங்காலி மொழிகளில் இருந்து பல படைப்புகளை மொழிபெயர்த்தார். மாக்சிம் கோர்க்கியின் தாயை குஜராத்தி மொழியில் மொழிபெயர்த்தார்.

லியோ டால்ஸ்டாய் ஜீவன்சங்கரம், ஜோசப் ஸ்டாலின் *யுகபுருஷ் ஸ்டாலின்*, சி. ''ராஜகோபாலாச்சாரி'' ராஜகோபாலாச்சாரியாக சுபாஷ் சந்திரபோஸ்ஃ *சுபாஷ்சந்திரா*, ரோமைன் ரோலண்ட்ஃ மஹாமனவ் ரோமைன் ரோலாண்ட், துர்காராம் மேத்தா ஆத்ய சுதாரக் மஹேதாஜி துர்காரம், நர்மத் நவ்யுக் நோ பிரஹாரி ஆகியோரின் வாழ்க்கை வரலாறுகளை இவர் எழுதினார்.

2011 ஆம் ஆண்டில் இவரின் நூற்றாண்டு விழாவில் *போகிலால் காந்தி ஜன்மாஷதாப்தி கிரந்தா* என்ற நினைவுத் தொகுப்பு வெளியிடப்பட்டது, இது பிரகாஷ் என். ஷா, ராமன் சோனி மற்றும் ராஜேந்திர படேல் ஆகியோரால் தொகுக்கப்பட்டது.

## மேற்கோள்கள்

பகுப்பு:2001 இறப்புகள்
பகுப்பு:1911 பிறப்புகள்
புளோரின் அசைடு

**புளோரின் அசைடு** (*Fluorine azide*) என்பது FN3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.  டிரையசாடையீனைல் புளோரைடு என்ற பெயராலும் இது அழைக்கப்படுகிறது. நைட்ரசனும் புளோரினும் சேர்ந்து இச்சேர்மம் உருவாகிறது. ClN3, BrN3, மற்றும் IN3 போன்ற சேர்மங்களின் பண்புகளை புளோரின் அசைடும் வெளிப்படுத்துகிறது. புளோரின் அணுவிற்கும் நைட்ரசனுக்கும் இடையிலான பிணைப்பு மிகவும் பலவீனமாக இருக்கிறது.  இதனால் இந்த சேர்மம்  மிகவும் நிலையற்றதாகவும் வெடிப்புக்கு ஆளாகக்கூடியதாகவும் உள்ளது. கணக்கீடுகள் F-N-N கோணமானது 3 நைட்ரசன் அணுக்களின் நேர்கோட்டுடன் 102° ஆக இருப்பதைக் காட்டுகிறது.

புளோரின் அசைடு –30° செல்சியசு வெப்பநிலையில் கொதிக்கத் தொடங்கும். –139° செல்சியசு வெப்பநிலையில் உருகத் தொடங்கும்.

முதன்  முதலில் ஜான் எஃப். ஆலர் என்பவரால் புளோரின் அசைடு உருவாக்கப்பட்டது. 

## தயாரிப்பு
புளோரின் வாயுவுடன் ஐதரசோயிக் அமிலம்  அல்லது சோடியம் அசைடைச் சேர்த்து வினைபுரியச் செய்தால் புளோரின் அசைடை உருவாக்கலாம்.

:HN3 + F2 → N3F + HF
:NaN3 + F2 → N3F + NaF

## வேதிப் பண்புகள்
புளோரின் அசைடு சாதாரண வெப்பநிலையில் வெடிக்காமல் சிதைந்து இருநைட்ரசன் இருபுளோரைடை உருவாக்குகிறது.

:2FN3 → N2F2 + 2 N2.

1000 பாகை செல்சியசு போன்ற அதிக வெப்பநிலையில் புளோரின் அசைடு, நைட்ரசன் மோனோபுளோரைடு இயங்குறுப்பாக உடைகிறது.:

:FN3 → NF + N2

FN தானே குளிர்ச்சியடைந்து இருபடி சேர்மமாகிறது. 

:2 NF → N2F2

திண்ம அல்லது நீர்ம FN3 வெடித்து, அதிக அளவு ஆற்றலை வெளியிடும். ஒரு மெல்லிய படலம் 1.6 கிமீ/வி வேகத்தில் எரிகிறது. வெடிப்பு அபாயம் காரணமாக, இந்த பொருளின் மிகக் குறைந்த அளவு மட்டுமே ஒரு நேரத்தில் கையாளப்பட வேண்டும்.

போரான் முப்புளோரைடு (BF3) மற்றும் ஆர்சனிக் பெண்டாபுளோரைடு (AsF5) போன்ற இலூயிசு அமிலங்களுடன்  -196 °செல்சியசு வெப்பநிலையில்  FN3 கூட்டுசேர் பொருள்கள் உருவாகின்றன. இந்த மூலக்கூறுகள் Nα அணுவுடன் பிணைக்கப்படுகின்றன.

## இயற்பியல் பண்புகள்
;நிறமாலையியல்:

;வடிவம்
அணுக்களுக்கு இடையிலான தூரம் F-N 0.1444 நானோமீட்டர், FN=NN 0.1253 நானோமீட்டர் மற்றும் FNN=N 0.1132 நானோமீட்டர் ஆகும். 
;இயற்பியல்
புளோரின் அசைடு சேர்மத்தின் அடர்த்தி 1.3 கி/செ.மீ.
பொட்டாசியம் புளோரைடின் திண்மப் பரப்புகளில் புளோரின் அசைடு உறிஞ்சுகிறது, ஆனால் இலித்தியம் புளோரைடு அல்லது சோடியம் புளோரைடு பரப்புகளின் மீது உறிஞ்சப்படுவதில்லை.  திண்ம உந்துசக்திகளின் ஆற்றலை அதிகரிக்க புளோரின் அசைடின் இந்த பண்பு ஆய்வு செய்யப்படுகிறது.

புற ஊதா ஒளிமின்னழுத்த நிறமாலை அயனியாக்கம் உச்சநிலையை 11.01, 13,72, 15.6, 15.9, 16.67, 18.2 மற்றும் 19.7 எலக்ட்ரான் வோல்ட்டு எனக் காட்டுகிறது. முறையே இவை  π, nN அல்லது nF, nF, πF, nN அல்லது σ, π மற்றும் σ.  என சுற்றுப்பாதைகளுக்கு ஒதுக்கப்படுகின்றன:

## மேற்கோள்கள்

## வெளி இணைப்புகள்
*
பகுப்பு:புளோரின் சேர்மங்கள்
பகுப்பு:அசிடோ சேர்மங்கள்
பகுப்பு:வெடிக்கும் வேதிப்பொருட்கள்
இலங்கையில் அஞ்சல் குறியீடுகள்

**[[இலங்கை]]யில் [[அஞ்சல் குறியீடு]]கள்** என்பன இலங்கை அஞ்சல் சேவையால் பயன்படுத்தப்படும் "ஐந்து இலக்க எண்களாகும்". இது அஞ்சல்களை மிகவும் திறமையாக வரிசைப்படுத்தவும் ஒவ்வொரு அஞ்சல்களையும் அதன் வரம்புக்கேற்ப அடையாளம் காட்ட உதவுகிறது. இலங்கையில் அஞ்சல் குறியீடுகள்   அவை முதன் முதலில் 1997 ஆம் ஆண்டில் அறிமுகப்படுத்தப்பட்டன.

## இவற்றையும் பார்க்க
* இலங்கை அஞ்சல் துறை
* இலங்கை தொலைபேசிக் குறியீடுகள்

## உசாத்துணை

## வெளி இணைப்பு
* All Postal Codes

பகுப்பு:இலங்கைத் தொலைத்தொடர்பு
குவேணி

**குவேணி** (*Kuveni*, **லீலாவதி**)  என்றும் அழைக்கப்படுபவர் இலங்கையில் ஒரு இயக்கர் இராணி ஆவார். இவரைப் பற்றி பண்டைய பாளி நூல்களான மகாவம்சம் மற்றும் தீபவம்சம் ஆகியவற்றில் குறிப்பிடப்பட்டுள்ளது. குவேணி இலங்கையின் மன்னன் விசயனின் மனைவி ஆவார். அவருக்கு ஜீவகத்தா என்ற மகனும் திசாலா என்ற மகளும் இருந்தனர். 

## இவற்றையும் பார்க்க
*ஆட்சியாளர் பட்டியல், இலங்கை
*மகாவம்சம்
*இலங்கையின் வரலாறு
*இலங்கையின் இடப்பெயர்கள்
* வேடுவர் (இலங்கை)

## உசாத்துணை

பகுப்பு:இயக்கர்
ஒலிப்பொருத்த நுட்பம்

ஒரு பொருளைக் குறிக்கும் குறியீட்டை, அதே ஒலியைக் கொண்ட வேறு ஒரு பொருளுக்குப் பயன்படுத்துவது ஒலிப்பொருத்த நுட்பம் எனப்படும். ஆங்கிலத்தில், இதனை "ரீபசு" (rebus) நுட்பம் என்கிறார்கள்.

### பயன்பாடு

#### சிந்துவெளி ஆராய்ச்சியில்
இந்த நுட்பத்தைப் பயன்படுத்தி, அறிஞர்கள் சிந்துவெளிக் குறியீடுகள் திராவிட மொழியை எழுதப் பயன்படுத்தப் பெற்றன என்று நிறுவுகின்றனர்.thumb|பிறை நிலவைக் குறிக்கும் குறியீடு
எடுத்துக்காட்டாக, "பிறை" நிலவைக் குறிக்கும் குறியீட்டை, "பிற" (மற்ற) என்ற பொருள் தரவும் பயன்படுத்துவது ஒலிப்பொருத்த நுட்பமாகும் .

ஒலிப்பொருத்த மாற்ற நுட்பத்தின் (rebus technique) அடிப்படையில், 'பிற' என்ற ஒலியைக் குறிக்கும் பிறை நிலவுக் குறியீடு,  அதனோடு தொடர்புடைய 'புறம்' என்பதைக் குறித்து, புறநகரில் (சுவர்களுக்குள்) வசிப்பவர்களின் முகவரியையும் குறித்திருக்கலாம் என்று அறிஞர்கள் நம்புகின்றனர். சொற்பிறப்பியல் அடிப்படையில், 'கோட்டைக்கு வெளியே உள்ள பிற மக்கள்' வாழும் இடம் “புறம்” என்றழைக்கப் பெற்றது (புறம் - வெளியில், வெளிப்புறம் என்று பொருள்) எனவும், இவ்விடமும் அதே பிறை நிலவுக் குறியீட்டால் குறிக்கப்பட்டிருக்கலாம் எனவும் நிறுவலாம்.

#### விளையாட்டுப் புதிர்களில்
ஒலிப் பொருத்த நுட்பத்தை அடிப்படையாகக் கொண்டு புதிர்கள் அமைத்தல் பல இடங்களில் பயன்பாட்டில் உள்ளது. இப்புதிர்களை வைத்துப் பல தொலைக்காட்சி நிகழ்ச்சிகளும் நடத்தப் பெறுகின்றன.

## மேற்கோள்கள்
 

பகுப்பு:குறியீடுகள்
ஆனையிறவு சமர், 2009

**மூன்றாவது ஆனையிறவு சமர்** (*Third Battle of Elephant Pass*) என்பது 2009 இல் நடந்த ஒரு சமராகும். இச்சமரில் தமிழீழ விடுதலைப் புலிகளிடமிருந்து  ஆனையிறவை இலங்கை இராணுவத்தின்  ஆயுதப் படைகள் கைப்பற்றின.

இலங்கையின் ஜனாதிபதி மகிந்த ராஜபக்ச 2009 ஆம் ஆண்டு  சனவரி மாதம் 9 ஆம் தேதியன்று யானைப்பாவை இராணுவத்தால் கைப்பற்றப்பட்டதாக அறிவித்தார்.

## மோதல்
ஈழப் போரின்போது இரண்டாவது ஆனையிறவு சமரின் முடிவில்  இந்த தளம் புலிகளால் கைப்பற்றப்பட்டது. 2009 இல் இலங்கை ஆயுதப் படைகளால் மீண்டும் கைப்பற்றப்படும் வரை இந்த தளம் புலிகளின் கோட்டையாக இருந்தது.

## மேற்கோள்கள்

பகுப்பு:2009 இல் இலங்கை
சிவன் (ஒளிப்பதிவாளர்)

**சிவன்** என்று பிரபலமாக அறியப்பட்ட **சிவசங்கரன் நாயர்** (*Sivasankaran Nair*, 14 மே 1932 – 24 சூன் 2021) மலையாளத் திரைப்படத்துறையில் தனது படைப்புகளுக்காக அறியப்பட்ட இந்திய ஒளிப்பதிவாளரும் திரைப்பட இயக்குநருமாவார். சிவன் மூன்று தடவை தேசியத் திரைப்பட விருதை வென்றார். திருவிதாங்கூரிலும் திருச்சியிலும் முதல் அரசுப் பத்திரிகைப் புகைப்படக் கலைஞராக இருந்தார். சங்கீத் சிவன், சந்தோஷ் சிவன், சஞ்சீவ் சிவன் ஆகியோர் இவருடைய பிள்ளைகள் ஆவர்.

தேசிய விருது பெற்ற *செம்மீன்* என்ற மலையாளத் திரைப்படத்தின் நிலையான புகைப்படக் கலைஞராக இருந்தார்.

1972 இல் *சுவப்ணம்* என்ற திரைப்படத்தை இயக்கியதில் அறிமுகமானார். இவரது பிரபலமான திரைப்படங்களில் சில *அபயம்* (1991) *யாகம்* (1982) *ஒரு யத்ரா* (1999) *கேசு* (2009) *கொச்சு கொச்சு மோகங்கள்* (1998) *கிளிவத்தில்* (2008) ஆகியவையாகும்.

## ஆரம்பகால வாழ்க்கை
சிவன் ஹரிப்பாடு பகுதியைச் சேர்ந்த பதீட்டத்தில் கோபாலப்பிள்ளை, பவானியம்மா ஆகியோர் பெற்ற ஆறு பிள்ளைகளில் இரண்டாவது பிள்ளையாவார். இவரது முழு பெயர் சிவசங்கரன் நாயர்.

## இறப்பு
சிவன் 2021 சூன் 24 அன்று தனது 89-ஆவது வயதில் திருவனந்தபுரத்தில் உள்ள தனது வீட்டில் மாரடைப்பால் காலமானார்.

## மேற்கோள்கள்

பகுப்பு:1932 பிறப்புகள்
பகுப்பு:2021 இறப்புகள்
பகுப்பு:மலையாளத் திரைப்பட இயக்குநர்கள்
மலேசிய எதிர்க்கட்சித் தலைவர்

**மலேசிய எதிர்க்கட்சித் தலைவர்** (மலாய்: *Ketua Pembangkang*; ஆங்கிலம்: *Leader of the Opposition*; சீனம்: 马来西亚国会反对党领袖) என்பவர் மலேசிய நாடாளுமன்றத்தின் மக்களவையான மலேசிய மக்களவையில் உள்ள  எதிர்க்கட்சி அல்லது எதிர்க்கட்சிகளின் கூட்டணித் தலைவர் ஆவார். அதாவது ஆளும் கட்சி அல்லது ஆளும் கூட்டணிக்கு எதிரான எதிர்க்கட்சிகளின் ஒருமித்த தலைவரும் ஆவார்.

எதிர்க்கட்சித் தலைவர் என்பவர் அரசாங்கத்தில் எந்தப் பொறுப்புகளையும் வகிக்காத ஒருவராகவும்; மலேசிய மக்களவையில் பெரிய ஓர் எதிர்க்கட்சி அல்லது எதிர்க்கட்சிக் கூட்டணியின் தலைவராகவும் பொறுப்பில் இருக்க வேண்டும். மலேசிய மக்களவை அமர்வில் இருக்கும்போது, ​​எதிர்க்கட்சித் தலைவர் மத்திய மக்களவை மேசையின் இடது புறத்திலும், பிரதமருக்கு எதிரேயும் அமர்ந்திருப்பார். 

## பொது

எதிர்க்கட்சித் தலைவர் நாடாளுமன்ற விதிகளின்படி மக்களவையின் சிறுபான்மைக் கட்சிகளினால் தேர்ந்தெடுக்கப்படுகிறார். மக்களவை அமர்வில் இருக்கும் போது, அப்போதைய எதிர்க்கட்சித் தலைவர் மரணம் அடைந்தால்; அல்லது பதிவித் துறப்பு செய்தால்; அல்லது அவரின் தலைமைப் பதவிக்குச் சவால் விடப்பட்டால்; ஒரு புதிய எதிர்க்கட்சித் தலைவர் தேர்ந்தெடுக்கப்படலாம்.

மலேசிய நாடாளுமன்றம், மலேசியாவின் அரசமைப்பு அவையாகும். இந்த நாடாளுமன்றம் வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. எதிர்க்கட்சியானது வெஸ்ட்மின்ஸ்டர் மக்களாட்சி முறைமை அமைப்பின் ஒரு முக்கிய அங்கமாகத் திகழ்கின்றது. 

### எதிர்க்கட்சிகளின் கூட்டணி

அரசாங்கத்தின் கொள்கைகள் மற்றும் அரசாங்கத் திட்டங்களை விமர்சிப்பது; மாற்று வரவு செலவுத் திட்டங்கள் அல்லது மாற்றுச் சட்டங்களை முன்வைப்பது; முன்மொழியப்படும் அனைத்துச் சட்டங்கள் குறித்தும் விவாதிப்பது; மற்றும் நடப்பு அரசாங்கத்தை மாற்றுவதற்கான முயற்சிகளை மேற்கொள்வது போன்றவற்றில் எதிர்க்கட்சிகளின் கூட்டணி கவனம் செலுத்துகிறது. 

எனவே எதிர்க்கட்சியானது 'காத்திருக்கும் அரசாங்கம்' என்றும் அழைக்கப்படுகிறது. மேலும் எதிர்க்கட்சி முறைமை என்பது மக்களாட்சி அமைப்பின் முறையான ஒரு பகுதியாகும்.

நவம்பர் 2022 முதல், பெரிக்காத்தான் கூட்டணி, மலேசிய நாடாளுமன்றத்தில்  மிகப்பெரிய எதிரணிக் கூட்டணியாக உள்ளது. இதற்கு முன்பு, எதிர்க்கட்சித் தலைவராக நீண்ட காலம் இருந்தவர் லிம் கிட் சியாங் ஆவார். இவர் 28 ஆண்டுகள் (1975-1999 மற்றும் 2004-2008 வரை) எதிர்க்கட்சிகளின் தலைவராகப் பணியாற்றினார்.

## மலேசிய நாடாளுமன்றம்

மலேசிய நாடாளுமன்றம் வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. மக்களவை மற்றும் மேலவை என ஈரவை முறைமையைக் கொண்டது. மலேசிய மாமன்னர் நாட்டின் தலைவர் எனும் வகையில் நாடாளுமன்றத்தின் மூன்றாவது அங்கமாகக் கருதப்படுகிறார்.

மலேசியத் தலைநகர் கோலாலம்பூரில் உள்ள நாடாளுமன்றக் கட்டடத் தொகுதியில் நாடாளுமன்றம் கூடுகிறது. மலேசிய நாடாளுமன்றக் கட்டிடம், கோலாலம்பூர், பெர்தானா தாவரவியல் பூங்காவிற்கு அருகில் உள்ளது. 

1963-ஆம் ஆண்டு கட்டப்பட்ட மலேசிய நாடாளுமன்றக் கட்டிடத்தின் கட்டுமானத்திற்கு RM 18 மில்லியன் செலவானது. 18 மாடிகள் கொண்ட நாடாளுமன்றக் கட்டிடத்தில், இரு அவைகளுக்கும் மூன்று மாடிகள் ஒதுக்கப்பட்டு உள்ளன. மற்ற மாடிகளில் அமைச்சர்கள் மற்றும் நாடாளுமன்ற உறுப்பினர்களின் அலுவலகங்களுக்காக ஒதுக்கப்பட்டு உள்ளன.

## மலேசிய எதிர்க்கட்சித் தலைவர்களின் பட்டியல்

**மலேசிய அரசியல் கட்சிகள் / கூட்டணிகள்:**

 

## மேலும் காண்க

*மலேசிய மக்களவை
*மலேசிய நாடாளுமன்றம்
*மலேசிய மக்களவைத் தலைவர்

## மேற்கோள்கள்

## வெளி இணைப்புகள்
* Parliament of Malaysia (Official site)

பகுப்பு:மலேசிய நாடாளுமன்றம்
சிகாம்புட் மக்களவைத் தொகுதி

**சிகாம்புட் மக்களவைத் தொகுதி** (மலாய்: *Kawasan Persekutuan Segambut*; ஆங்கிலம்: *Segambut Federal Constituency*; சீனம்: 泗岩沫国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P117**) ஆகும்.

சிகாம்புட் மக்களவைத் தொகுதி 1994-ஆம் ஆண்டில் உருவாக்கப்பட்டது. முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.

1995-ஆம் ஆண்டில் இருந்து சிகாம்புட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.

## சிகாம்புட்
சிகாம்புட் புறநகர்ப் பகுதி, மலேசியா, கோலாலம்பூர் கூட்டாட்சி கூட்டமைப்பில் உள்ள ஒரு முக்கிம்; ஒரு புறநகரம்; அத்துடன் கோலாலம்பூர் கூட்டாட்சியின் துணை மாவட்டமும் ஆகும்.

மலேசியாவில் மக்கள் அதிகமாகவும்; நெருக்கமாகவும் வாழும் நகரங்களில் சிகாம்புட் நகரமும் ஒன்றாகும். சிகாம்புட் புறநகர்ப் பகுதி தனி ஒரு நாடாளுமன்றத் தொகுதியாகப் பிரிக்கப்பட்டு உள்ளது.

### பண்டார் மஞ்சளாரா

1974-ஆம் ஆண்டுக்கு முன்பு சிகாம்புட் நகர்ப்பகுதி பத்துமலை துணை மாவட்டத்தின் ஒரு பகுதியாக இருந்தது. அப்போது கோலாலம்பூர் மாநகரம் சிலாங்கூர் மாநிலத்தின் ஒரு பகுதியாக இருந்தது.

சிகாம்புட் புறநகர்ப் பகுதியில் மாண்ட் கியாரா; ஸ்ரீ கியாரா போன்ற உயர்தர மனைவீடுக் கட்டடங்கள் உள்ளன. தாமான் ஸ்ரீ சிகாம்புட்; பண்டார் மஞ்சளாரா போன்ற நடுத்தர மனைவீடுகள் உள்ளன. சிகாம்புட் டாலாம்; கம்போங் சுங்கை பெஞ்சாலா போன்ற கிராமப்புற வீடுகளும் உள்ளன. சிகாம்புட் மக்களவைத் தொகுதியில் பலதரப்பட்ட மக்கள் வாழ்கிறார்கள்.

## சிகாம்புட் மக்களவைத் தொகுதி

## சிகாம்புட் மக்களவைத் தேர்தல் முடிவுகள் 2022

## சிகாம்புட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* சிகாம்புட்
* கோலாலம்பூர் மாநகராட்சி
* கோலாலம்பூர் கூட்டாட்சி 
* மலேசியாவின் கூட்டாட்சிப் பகுதிகள்
* கெப்போங்

## வெளி இணைப்புகள்

‎பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
தயோபென்சாயிக் அமிலம்

**தயோபென்சாயிக் அமிலம்** (*Thiobenzoic acid*) என்பது C6H5COSH என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது அரைல் தயோகார்பாக்சிலிக் அமிலத்தினுடைய மூலச் சேர்மமாகக் கருதப்படுகிறது. வெளிர் மஞ்சள் நிறத்தில் நீர்மமாகக் காணப்படும் இச்சேர்மம் அறை வெப்பநிலைக்கும் சற்று கீழான வெப்பநிலையில் உறைகிறது. 

பொட்டாசியம் ஐதரோசல்பைடுடன் பென்சாயில் குளோரைடைச் சேர்த்து சூடுபடுத்துவதன் மூலம் தயோபென்சாயிக் அமிலம் தயாரிக்கப்படுகிறது:

:C6H5C(O)Cl + KSH → C6H5C(O)SH + KCl
## அமிலத்தன்மை
தயோபென்சாயிக் அமிலம் 2.5 மதிப்புக்கு அருகில் உள்ள pKa உடன் பென்சாயிக் அமிலத்தை விட கிட்டத்தட்ட 100 மடங்கு அதிக அமிலத்தன்மை கொண்டுள்ளது. இதன் இணை காரம் தயோபென்சோயேட்டாகும். (C6H5COS−.) 

## மேலும் காண்க
*டைதயோபென்சாயிக் அமிலம்

## மேற்கோள்கள்

பகுப்பு:பென்சாயிக் அமிலங்கள்
செத்தியா வங்சா மக்களவைத் தொகுதி

**செத்தியா வங்சா மக்களவைத் தொகுதி** (மலாய்: *Kawasan Persekutuan Setiawangsa*; ஆங்கிலம்: *Setiawangsa Federal Constituency*; சீனம்: 斯迪亚旺沙国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P118**) ஆகும். 

செத்தியா வங்சா மக்களவைத் தொகுதி 2003-ஆம் ஆண்டில் உருவாக்கப்பட்டது. முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது. 

2004-ஆம் ஆண்டில் இருந்து செத்தியா வங்சா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## செத்தியா வங்சா
செத்தியா வங்சா, கோலாலம்பூர் மாநகரத்தில், கிழக்குப் பகுதியில் அமைந்து உள்ள ஒரு புறநகர்ப் பகுதி ஆகும். கோலாலம்பூர் மாநகர மையத்தில் இருந்து 4 கி.மீ. தொலைவில் உள்ளது. இந்தப் புறநகருக்கு அருகில் அம்பாங் புறநகரம் அமைந்துள்ளது. செத்தியா வங்சா புற நகர்ப் பகுதியில் 4 முக்கிய குடியிருப்புகள் உள்ளன.

# தாமான் செத்தியா வங்சா -  *Taman Setiawangsa*
# தியாரா செத்தியா வங்சா - *Tiara Setiawangs*a
# புக்கிட் செத்தியா வங்சா - *Bukit Setiawangsa*
# புஞ்சாக் செத்தியா வங்சா - *Puncak Setiawangsa*

### தாமான் செத்தியா வங்சா

தாமான் செத்தியா வங்சா, மற்றும் தியாரா செத்தியா வங்சா ஆகியவை செத்தியா வங்சா புறநகர்ப் பகுதியின் பரபரப்பான இடத்தில் அமைந்துள்ளன. புஞ்சாக் செத்தியா வங்சா மற்றும் புக்கிட் செத்தியா வங்சா ஆகியவை அமைதியான சூழலில் மலைகளின் மேல் அமைந்துள்ளன.

ஐலண்ட் & பெனின்சுலர் (*Island & Peninsular (I&P) Group Sdn Bhd*) எனும் நிறுவனத்தால் இந்த தாமான் செத்தியா வங்சா குடியிருப்பு உருவாக்கப்பட்டது. 1980-களில் இந்தக் குடியிப்பின் அடிவாரத்திலும்; நடு மலைப் பகுதிகளிலும் கட்டுமானங்கள் தொடங்கப்பட்டன.

## செத்தியா வங்சா மக்களவைத் தொகுதி

## செத்தியா வங்சா மக்களவைத் தேர்தல் முடிவுகள் 2022

## செத்தியா வங்சா மக்களவை வேட்பாளர் விவரங்கள்

## மேற்கோள்கள்

## மேலும் காண்க
* செத்தியா வங்சா
* கோலாலம்பூர் மாநகராட்சி
* கோலாலம்பூர் கூட்டாட்சி

## வெளி இணைப்புகள்

பகுப்பு:மலேசியக் கூட்டாட்சிப் பகுதிகளின் நாடாளுமன்றத் தொகுதிகள்
தளபதி மாளிகை, கொழும்பு

**தளபதி மாளிகை** (*General's House, Colombo*) என்பது இலங்கையின், கொழும்பில் அமைந்துள்ள இலங்கை இராணுவத்தின் தளபதியின் அதிகாரப்பூர்வ இல்லமாகும்.

## வரலாறு
பிரித்தானிய இலங்கையின் காலனித்துவ அரசாங்கம் புல்லர்ஸ் சாலையில் அரசு அதிகாரிகள் தங்குவதற்காக பல "அ" வகுப்பு வகை குடியிருப்புகளைக் கட்டியது. இந்த வீடுகள் ஒரு பெரிய அறை, சாப்பாட்டு அறை, அலுவலக அறை, நான்கு பெரிய படுக்கையறைகள் கொண்டதாக இருந்தன. இந்தக் குடியிருப்பானது இணைப்பு வீடுகளாக, ஒருவீட்டிலிருந்து ஒருவீட்டுக்கு ஒலி கடந்து செல்வதைத் தடுக்க ஒரு வெற்று சுவரால் பிரிக்கப்படவையாக கட்டபட்டன.  அறைகள் காற்றோட்டமானவையாக அமைக்கபட்டன. ஒவ்வொரு வீட்டிற்கும் மின் விளக்குகள், மின்விசிறிகள், நவீன சுகாதாரக் கட்டமைப்புகள்,  குடிநீர் இணைப்பு  போன்ற வசதிகள் செய்யப்பட்டன. இந்த வீடுகளில் ஒன்று கொழும்பில் உள்ள மூத்த பிரித்தானிய கடற்படை அதிகாரியால் பயன்படுத்தப்பட்டது. எனவே இது "கேப்டன் மாளிகை" என்று அழைக்கப்பட்டது. 19 ஜூன் 1947 தேதியிட்ட ஒரு கடிதத்தின்படி, வேளாண் மற்றும் நிலங்கள் அமைச்சகம் தற்காலிகமாக கேப்டன் மாளிகை என்று அழைக்கப்பட்ட குடியிருப்பை  அப்போதைய சிலோன் தானைவைப்பு படைத் தளபதியிடம் தற்காலிகமாக ஒப்படைத்தது.

1949 இல் இலங்கை இராணுவத்தின் முதலாவது தளபதியாக பிரிகேடியர் ஜேம்ஸ் ரோடெரிக் சின்க்ளேர், கெய்த்னஸின் ஏர்ல்,  நியமிக்கப்பட்டார். அவர்  1952 வரை தன்னார்வ இலங்கை பாதுகாப்புப் படையிலிருந்து மரபார்ந்த இராணுவமாக நிறுவுவதில் பெரும் பங்கு வகித்தார். அவரும் அவரது மனைவி கேப்ரியல், கவுண்டஸ் ஆஃப் கெய்த்னஸ் மற்றும் அவர்களது குழந்தைகளான லேடி பிரிட்ஜெட், லேடி மார்கரெட், மால்கம் ஆகியோர் புல்லர்ஸ் சாலையில் உள்ள "கேப்டன் மாளிகையில்"  குடியேறினர்.

பின்னர் மேஜர் ஜெனரல் ரிச்சர்ட் உடுகம புல்லர்ஸ் வீதியில் (இப்போது பௌத்தலோக மாவத்தை) இராணுவத் தளபதியின் உத்தியோகபூர்வ இல்லத்தின் பெயரை "கேப்டன் மாளிகை" என்பதை "ஜெனரல் மாளிகை" என்று மாற்ற முடிவு செய்தார். 1955 இல் பிரிகேடியர் சர் பிரான்சிஸ் ரீட் இப்பகுதியிலிருந்து சென்றதற்கும்  1956 சனவரியில் பிரிகேடியர் முத்துக்குமாரு வந்ததற்கும் இடையில் சட்டமா அதிபர் (அட்டர்னி ஜெனரல்) இங்கு தங்கியிருந்தார். கெய்த்னஸ் ஏர்ல் காலத்திலிருந்து, இது இராணுவத் தளபதியின் உத்தியோகபூர்வ இல்லமாக மாறியது.

## காவல்
பகல் நேரத்தில் தளபதி கொழும்பில் இருக்கும் போது வீட்டின் வாயில்களில் சடங்குக்கு ஒரு காவலர் நிறுத்தப்பட்டிருப்பார். அந்தக் காவலரானவர் பாரம்பரியமாக தளபதியின் சொந்தப் படையணியிலிருந்து வருவிக்கப்படுபவராக இருப்பார். 

## வெளி இணைப்புகள்
* Columns - Political Column

பகுப்பு:இலங்கை இராணுவத் தளங்கள்
பகுப்பு:கொழும்பிலுள்ள அரசு கட்டடங்கள்
அமுருதா சுரேன்குமார்

**அமுருதா சுரேன்குமார்** (*Amuruthaa Surenkumar*, பிறப்பு: 24 அக்டோபர் 2006) என்பது இலங்கைத் தமிழ்ப் பின்னணியைக் கொண்ட ஆங்கிலேயத் துடுப்பாட்டக்காரர் ஆவார். இவர் மிடில்செக்சு பெண்கள் துடுப்பாட்ட அணியிலும், சன்ரைசர்சு பெண்கள் அணியிலும் விளையாடி வருகிறார். வலக்கை மிதப் பந்து வீச்சாளரும், வலக்கை துடுப்பாட்டமும் செய்கிறார்.

## உள்ளூர் போட்டிகளில்
அமுருதா 2022 ஆம் ஆண்டில் மாவட்ட மட்டத்திலான போட்டிகளில் விளையாடத் தொடங்கினார், மிடில்செக்சு பெண்கள் அணியில் அண்டிங்டன்சயர் அணிக்கு எதிராக விளையாடி 11* ஓட்டங்களை எடுத்தார். அடுத்த போட்டியில் அதே அணிக்கு எதிராக 17* ஓட்டங்களையும் எடுத்தார், 2 ஓவர்களில் 8 ஓட்டங்களைக் கொடுத்து ஒரு இலக்கையும் கைப்பற்றினார்.

அமுருதா 2021-2023 காலப்பகுதியில் சன்ரைசர்சு பெண்கள் கழகக் குழுவில் சேர்க்கப்பட்டார். தனது முதல் மூத்த விளையாட்டு ஒப்பந்தத்தில் 2023 சூலை 1 அன்று கையெழுத்திட்டார். தனது முதல் போட்டியை 2023 சூலை 2 இல் சதர்ன் வைப்பர்சு அணிக்கு எதிராக விளையாடி 25 ஓட்டங்களையும், 8.3 ஓவர்களில் 44 ஓட்டங்களைக் கொடுத்து 2 இலக்குகளையும் எடுத்தார். அந்தப் பருவத்துக்காக ஒட்டுமொத்தமாக ஏழு போட்டிகளில் விளையாடி 29.40 சராசரியில் ஐந்து இலக்குகளைக் கைப்பற்றினார்.

## பன்னாட்டுப் போட்டிகள்
2024 ஏப்ரலில் இலங்கையில் நடைபெற்ற மூன்று நாடுகள் பங்கேற்ற பெண்கள் 19-அகவைக்குட்பட்டோருக்கான ஒருநாள் பன்னாட்டுச் சுற்றுப் போட்டியில் இங்கிலாந்து பெண்கள் அணியில் அமுருதா விளையாடினார்.

## மேற்கோள்கள்

## வெளி இணைப்புகள்
*கிரிக்இன்ஃபோவில் விபரக்குறிப்பு: அம்ருதா சுரேன்குமார்

பகுப்பு:வாழும் மக்கள்
பகுப்பு:2006 பிறப்புகள்
பகுப்பு:பெண் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:பிரித்தானிய இலங்கைத் தமிழ் வம்சாவளி மக்கள்
பனார்சி பிரசாத் சின்கா

**பனார்சி பிரசாத் சின்கா** (*Banarsi Prasad Singh*; 7 நவம்பர் 1899 – 1964) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்றத்தின் கீழவையான மக்களவைக்குப் பீகார் மாநிலத்திலுள்ள முங்கேர் மக்களவைத் தொகுதியிலிருந்து இந்திய தேசிய காங்கிரசு கட்சி சார்பில் 1952, 1957 மற்றும் 1962 ஆம் ஆண்டுகளில் நடைபெற்ற பொதுத்தேர்தலில் போட்டியிட்டு வெற்றிபெற்றார்.

பல்வேறு காங்கிரசு இயக்கங்களில் பங்கேற்ற இவர் பல முறை சிறையில் அடைக்கப்பட்டார்.

சின்கா 1964-இல் இறந்தார். சின்கா மரணத்தால் ஏற்பட்ட இடைத்தேர்தலில் சோசலிச தலைவர் வெற்றி மது லிமாயி பெற்றார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:1964 இறப்புகள்
பகுப்பு:1899 பிறப்புகள்
விசுணுத்தேரியம்

**விசுணுத்தேரியம்** (*Vishnutherium*; விசுணுவின் கோரமா)  என்பது அழிந்துபோன ஓர் ஒட்டகச் சிவிங்கிப் பேரினமாகும். இதற்கு முதன்முதலில் 1876-இல் லைடெக்கரால் இப்பெயரிடப்பட்டது. இதன் புதைபடிவங்கள் இந்தியாவில் கண்டுபிடிக்கப்பட்டுள்ளன. இதனுடைய மாதிரிச் சிற்றினம் *விசுணுத்தேரியம் இரவாடிகம்*.

## வெளி இணைப்புகள்
* ''விஷ்ணுதீரியம்'' இல் பேலியோபயாலஜி தரவுத்தளம்
## மேற்கோள்கள்

பகுப்பு:பாலூட்டிப் பேரினங்கள்
இருபுளோரோசிலேன்

**இருபுளோரோசிலேன்** (*Difluorosilane*) என்பது SiH2F2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வாயு நிலையில் காணப்படும் இச்சேர்மம் சிலேனின் வழிப்பெறுதியாகக் கருதப்படுகிறது. இதில் சிலேனிலுள்ள இரண்டு ஐதரசன் அணுக்கள் புளோரின் அணுக்களால் இடப்பெயர்ச்சி செய்யப்பட்டிருக்கும்.
## தயாரிப்பு
இருகுளோரோசிலேனுடன் ஆண்டிமனி டிரைபுளோரைடு சேர்மத்தைச் சேர்த்து புளோரினேற்றம் செய்தால் இருபுளோரோசிலேனை தயாரிக்கலாம். 

:3 SiH2Cl2 + 2 SbF3 → 3 SiH2F2 + 2 SbCl3

சிலிகான் டெட்ராபுளோரைடுடன் ஐதரசனைச் சேர்த்து வினைபுரியச் செய்தாலும் இருபுளோரோசிலேன் உருவாகும். 

:SiF4 + 2 H2 → SiH2F2 + 2 HF

நிலக்கரியை எரிக்கும்போதும் சிறிதளவு  இருபுளோரோசிலேன் உருவாகிறது.

## பண்புகள்
இருபுளோரோசிலேனின் கொதிநிலை −77.8 °செல்சியசு ஆகும். இதன் உறைநிலை −122 °செல்சியசு வெப்பநிலையாகும். இவ்வாயு ஒரு நிறமற்ற வாயுவாகும். சிலிக்கான் புளோரின் பிணைப்புகளுக்கு இடையேயான பிணைப்பு இடைவெளி 1.358 Å ஆக உள்ளது. புளோரோசிலேனில் உள்ள பிணைப்பு இடைவெளியைவிட இது அதிகமாகும். ஆனால் முப்புளோரோசிலேனில் உள்ள பிணைப்பு இடைவெளியைக் காட்டிலும் இது குறைவாகும்.

## வினைகள்
இருபுளோரோசிலேன் வாயுவில் மின்சாரத்தை செலுத்தும்போது ஐதரசன் அணுக்கள் முன்னுரிமையாக அகற்றப்படுகின்றன. ஐதரசனுடன் சேர்ந்து டெட்ராபுளோரோடைசிலேன் (SiHF2SiHF2) உருவாகிறது.

:2 SiH2F2 → SiHF2SiHF2+ H2

உயர்ந்த வெப்பநிலையில், இருபுளோரோசிலேன் விகிதவியலல்லா முறையில் ஐதரசன் மற்றும் புளோரின் அணுக்கள் பரிமாறப்பட்டு முப்புளோரோசிலேனும் புளோரோசிலேனும் உருவாகின்றன.

## பயன்
இருபுளோரோசிலேன் பல் துவாரங்களைத் தடுப்பதற்காக பல் மருத்துவத்தில் பயன்படுத்தப்படுகிறது.

சிலிக்கான் நைட்ரைடு படலங்களை படிய வைப்பதற்கு இரசாயன நீராவி படிவு முறையிலும் பயன்படுத்தப்படுகிறது.

## மேற்கோள்கள்

பகுப்பு:புளோரின் சேர்மங்கள்
பகுப்பு:சிலிக்கான் சேர்மங்கள்
பகுப்பு:வளிமங்கள்
நினைவெல்லாம் நீயடா

**நினைவெல்லாம் நீயடா** (*Ninaivellam Neeyada*) 2024 இல் ஆதிராஜன் இயக்கத்தில் வெளிவந்த இந்தியத் தமிழ் காதல் நாடகத் திரைப்படமாகும். இத்திரைப்படத்தில் பிரஜின், மனிஷா யாதவ், சினாமிகா ஆகியோர் நடித்திருந்தனர். இத்திரைப்படம் கலவையான எதிர்மறையான விமர்சனங்களைப் பெற்றது.

## நடிகர்கள்

## தயாரிப்பு
2022 பெப்பிரவரி நிலவரப்படி, சென்னையில் எழுபது சதவிகிதப் படப்பிடிப்பு நிறைவடைந்தது. படப்பிடிப்பு 2022 செப்டம்பரில் முடிவடைந்தது.

## ஒலிப்பதிவு
இத்திரைப்படத்திற்குஇளையராஜா இசையமைத்திருந்தார். இளையராஜா எழுதி யுவன் சங்கர் ராஜா பாடிய "இதயமே இதயமே" என்ற பாடல் இத்திரைப்படத்தில் இடம்பெற்றுள்ளது.

## வரவேற்பு
*[[தி டைம்ஸ் ஆஃப் இந்தியா]]வின்* விமர்சகர் ஒருவர் திரைப்படத்திற்கு ஐந்து நட்சத்திரங்களுக்கு இரண்டு நட்சத்திரங்கள் என்று மதிப்பிட்டார். "*நினைவெல்லாம் நீயடா* அடிப்படையில் ஒரு நீண்ட காதல் நாடகமாகும். இத்திரைப்படம் தொடர்ந்து செல்வதுடன் ஒரு முடிவுக்கு வரவில்லை. அதற்குக் காரணம் திரைக்கதையில் மோசமாக ஒருங்கிணைக்கப்பட்ட முற்றிலும் தேவையற்ற பாடல்கள்" என்று எழுதினார். *[[மாலை மலர்|மாலை மலரின்]]* விமர்சகர் ஒருவர் படத்திற்கு ஐந்து நட்சத்திரங்களுக்கு மூன்று நட்சத்திரங்கள் என்று மதிப்பிட்டார். முதல் பாதியில் பள்ளிப் பருவத்தையும், இரண்டாம் பாதியில் இளைஞர்களின் காதலையும் நியாபகப்படுத்தி இருக்கிறார் என்று எழுதி திரைப்படம் கொண்ட காதலின் தனித்துவமான அமைப்பைப் பாராட்டியதுடன் திரைப்படத்தின் நடிப்பு, இசை, ஒளிப்பதிவு, படத்தொகுப்பு ஆகியவற்றையும் பாராட்டினார்.

## மேற்கோள்கள்

## வெளி இணைப்புகள்
*
பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மனோபாலா நடித்த திரைப்படங்கள்
பிரம்மத்தேரியம்

**பிரம்மத்தேரியம்** (*Bramatherium*-பிரம்மாவின் விலங்கு) என்பது ஆசியாவில் இந்தியா முதல் துருக்கி வரை அழிந்துபோன ஒட்டகச்சிவிங்கிகளின் பேரினமாகும். இது பெரிய சிவத்தேரியத்துடன் நெருக்கமாகத் தொடர்புடையது.

## சொற்பிறப்பியல்
[இடது|thumb|''பிரம்மத்தேரியம் பெரிமென்சு'' [மண்டையோடு]]
இதன் பொதுவான பெயரின் முதல் பகுதி சமசுகிருதத்தில் இந்து படைப்புக் கடவுளான பிரம்மாவினைக் குறிக்கிறது. இரண்டாவது பகுதியான "தேரியம்", என்ற பண்டைக் கிரேக்க வார்த்தையின் பொருள்  "மிருகம்" என்பதாகும்.

## விளக்கம்
*பிரம்மத்தேரியம்* *சிவத்திரியத்தை* போலவே பெரிய கட்டமைப்புடன் கூடிய விலங்காகும். இது பெரிதும் ஒக்காப்பியினை ஒத்திருக்கும். நான்கு குழல்கால் கூம்பு போன்ற கிரீடம் தொகுப்பைத் தலையில் கொண்டிருந்திருக்கும். புதைபடிவங்களின் பற்களை ஆய்வு செய்ததில், உயிருள்ள விலங்குகள் வனப்பகுதிகளிலும் ஈரநிலங்களிலும் வாழ்ந்திருக்கலாம் என்று தெரிவிக்கப்படுகிறது.

## மேலும் காண்க

* *[[சிவத்தேரியம்]]*
* *[[விசுணுத்தேரியம்]]*

## மேற்கோள்கள்

* Falconer, H. (1845) “Description of some fossil remains of Deinotherium, Giraffe, and other mammalia, from Perim Island, Gulf of Cambay, Western Coast of India”, J. Geol. Soc., 1, 356–372.

பகுப்பு:பாலூட்டிப் பேரினங்கள்
வளர்சிதை மாற்றக் குறைபாடுகள்

**வளர்சிதை மாற்றக் குறைபாடுகள்** (*Metabolic disorder*) என்பது புரதம், கொழுப்பு மற்றும் கார்போவைதரேட்டு (மாவுச்சத்து) போன்ற பெரும் ஊட்டக்கூறுகளின் உடலின் செயலாக்கம் மற்றும் விநியோகத்தை எதிர்மறையாக மாற்றும் ஒரு கோளாறு ஆகும். உடலில் ஏற்படும் அசாதாரண இரசாயன எதிர்வினைகள் இயல்பான வளர்சிதை மாற்ற செயல்முறையை மாற்றும்போது வளர்சிதை மாற்றக் கோளாறுகள் ஏற்படலாம். இது பரம்பரை ஏற்படுவதால் ஒற்றை மரபணு ஒழுங்கின்மை என்றும் வரையறுக்கப்படலாம். இவற்றில் பெரும்பாலானவை உடலக மரபணு ஒடுங்குத்தன்மையுடையன ஆகும்.

## அறிகுறிகளும் அடையாளங்களும்
வளர்சிதை மாற்றக் கோளாறுகளுடன் ஏற்படக்கூடிய சில அறிகுறிகள் சோம்பல், எடை இழப்பு, மஞ்சள் காமாலை மற்றும் வலிப்புத்தாக்கங்கள் ஆகும். வெளிப்படுத்தப்பட்ட அறிகுறிகள் வளர்சிதை மாற்றக் கோளாற்றின் வகையைப் பொறுத்து மாறுபடும். இவை நான்கு வகையான அறிகுறிகளாக வகைப்படுத்தப்பட்டுள்ளன. கடுமையான அறிகுறிகள், தாமதமாகத் தொடங்கும் கடுமையான அறிகுறிகள், தொடர்ச்சியாக ஏற்படும் அறிகுறிகள் மற்றும் நிரந்தர அறிகுறிகள்.

## காரணங்கள்
thumb|400x400px|இரும்பு வளர்சிதை மாற்றக் கோளாறில் (HFE)ஈடுபட்டுள்ள புரதம்
மரபுவழி வளர்சிதை மாற்றக் கோளாறுகள் வளர்சிதைமாற்றக் கோளாறுகளுக்கான ஒரு காரணமாகும். மேலும் ஒரு குறைபாடுள்ள மரபணு நொதி குறைபாட்டை ஏற்படுத்தும் போது இந்நோய் ஏற்படுகிறது. இந்த வகை நோயில் பல துணை வகைகள் உள்ளன. இவை வளர்சிதை மாற்றத்தின் பிறப்பு பிழைகள் என்று அழைக்கப்படுகின்றன. கல்லீரல் அல்லது கணையம் சரியாகச் செயல்படாதபோது வளர்சிதை மாற்ற நோய்களும் ஏற்படலாம்.

### வகைகள்
வளர்சிதை மாற்றக் கோளாறுகளின் முக்கிய நோய்கள்:

## நோய் கண்டறிதல்
thumb|குடல்வாழ் நுண்ணுயிரிகள்
வளர்சிதை மாற்றக் கோளாறுகள் பிறக்கும்போதே இருக்கலாம். இவற்றை வழக்கமான பரிசோதனைகள் மூலம் அடையாளம் காண முடியும். ஒரு வளர்சிதை மாற்றக் கோளாறு ஆரம்பத்திலேயே கண்டறியப்படவில்லை என்றால், பிற்காலத்தில் தோன்றும் அறிகுறிகள் அடிப்படையில் கண்டறியப்படலாம். மரபணு வளர்சிதை மாற்றக் கோளாறுகளைக் கண்டறிய இரத்தம் மற்றும் டி. என். ஏ. பரிசோதனைக்கு உட்படுத்தப்படலாம்.

மனிதச் செரிமான அமைப்பில் வாழும் நுண்ணுயிரிகளின் எண்ணிக்கை குறிப்பாகக் குடல் வாழ் நுண்ணுயிரிகள், வளர்சிதை மாற்றத்தில் முக்கியப் பங்கு வகிக்கிறது. இது பொதுவாக இதன் புரவலனுக்குச் சாதகமான செயல்பாட்டைக் கொண்டுள்ளது. நோய் இயற்பியல்/பொறிமுறை தொடர்புகளைப் பொறுத்தவரை, ஓர் அசாதாரணக் குடல் நுண்ணுயிரியானது வளர்சிதை மாற்றக் கோளாறு தொடர்பான உடல் பருமனில் பங்கு வகிக்க முடியும்.

## நோயறிதல்
குருதி, தோல் அல்லது செவித்திறன் சோதனைகள் மூலம் புதிதாகப் பிறந்த குழந்தைகளில் வளர்சிதை மாற்றக் கோளாறு சோதனையிடப்படலாம்.

## மேலாண்மை
வளர்சிதை மாற்றக் கோளாறுகளை ஆரம்பத்தில் கண்டறிந்தால் ஊட்டச்சத்து மேலாண்மையின் மூலம் குணப்படுத்தப்படலாம். ஒரு தனிநபருக்கு மிகவும் பயனுள்ளதாக இருக்கும் ஒரு சிகிச்சையை உருவாக்க உணவியல் நிபுணர்களுக்கு மரபணு வகை பற்றிய அறிவு இருப்பது முக்கியம்.

## மேலும் காண்க

* குறைபாடு நோய்

## மேற்கோள்கள்

## மேலும் வாசிக்க

*  
* 

## வெளி இணைப்புகள்

* 

பகுப்பு:உட்சுரப்பியல்
பகுப்பு:வளர்சிதைமாற்றம்
பகுப்பு:வளர்சிதைமாற்றக் குறைபாடுகள்